
CONTINUA L'ACTE FEIXISTA A LA 
PLAÇA DELS PAÏSOS CATALANS 

Diversos col·lectius i entitats faran una campanya per tal d'evitar-ho 


Un altre any diversos grups i 
partits feixistes han convocat un 
acte commemoratiu pel Dia de 
la Hispanidad, també anomenat 
Dia de la Raza, a la plaça del 
Països Catalans (rebatejada pels 
ultradretans com a Plaza de la 
Estación de Sants). La concen¬ 
tració porta celebrant-se 15 
anys, i està convocada per la 
Confederación Nacional de Ex- 
combatientes, amb el suport 
d'altres organitzacions feixistes, 
entre elles la AUN ( Alianzapa¬ 
ra la Unidad Nacional) de R. 
Sàenz de Ynestrillas o Demo¬ 
cràcia Nacional. En ella es 
troben des de vells nostàlgics 
fins a joves naziskins, que om¬ 
plen de banderes espanyoles i 
franquistes la plaça del nostre 
barri. Es pot veure tot tipus de 
simbologia falangista, escoltar 
càntics i himnes militars i sentir 
discursos de fort contingut xe¬ 
nòfob, racista i autoritari. 



Concentració feixista amb simbologia nazi. 


UN ACTE AMB HISTORIA 

El 12 d'octubre és la data que 
commemora el descobriment i 
la posterior invasió d'Amèrica, 
i és el dia escollit per a celebrar 
el que s'anomena "hispanidad", 
concepte que fa referència a 
l'expansió que l'imperi i la cul¬ 
tura espanyola va experimentar 
arran de l’expedició de Colón. 
En altres termes, es pot dir que 
és una exaltació de la 
colonització que va patir el 
continent americà, i que tanta 
barbàrie va portar als diferents 
pobles indígenes que 
l'habitaven. A l'Estat Espanyol, 
tradicionalment la celebració 
pren un caire marcadament 
retrògrad i nostàlgic; es aprofi¬ 
tada per les institucions més 
carques per a mostrar el seu 
espanyolisme profund. El Rey 
fa un discurs, las FuerzasArma- 
das desfilades, la Guardia Civil 
fa actes públics i la jerarquia 

(continua pàg.2) 


QUE PASSA A LA MALAGA? 

Un fenomen inexplicable que es repeteix periòdicament 


El passat dimecres 2 de 
setembre, la parròquia de San¬ 
ta Maria de Sants, situada a la 
plaça de Bonet i Muixí, va 
despertar amb la ja tradicional 
bandera d'Etiòpia, símbol del 
moviment rastafari, en forma 
de catifa "nupcial" de dalt a 
baix de les escales. Aquest 
misteriós fenomen, que s'ha 
vingut produint intermitent¬ 
ment des de fa anys ha tornat 
donant-li a aquesta entranyable 
plaça una mica de color i vida. 
Molts dels ciutadans/es 
honrats/des que poblem 
aquesta vila ens preguntem a 
què es deu aquest curiós i agra¬ 
dable fet: 

Potser és una alèrgia que li surt 
de tant en tant a l'esglesia? 
Tenim un parroc rastafari? Els 
avis de la residència s'han passat 


al reggae? Una campanya del 
districte de cara el fòrum 2004 
de les cultures? Bob Marley 
viu entre nosaltres? 

Segons fonts contrastades 
(Karma7, Ano Cero, Mas Alia...) 


és un signe que ens mostra el 
profund desig que sent aquesta 
parròquia de ser lliure i tropical. 
Com podeu veure, una nova i deci¬ 
dida adhesió a la vella consig- 
na:"Sants lliure i tropical". 


TATUATGES A 
COTXERES... 
...I QUE MÉS? 

Durant els dies 17, 18 i 19 de 
setembre s'ha celebrat al Centre 
Cívic de les Cotxeres i subven¬ 
cionat per l'Ajuntament de 
Barcelona una de les conven¬ 
cions de tatuatges i piercings 
més importants de l'Estat espa¬ 
nyol; durant aquests dies aficio¬ 
nats i professionals d'aquest art 
han pogut veure alguns dels mi¬ 
llors professionals d'Europa, 
aprendre noves tècniques o sim¬ 
plement curiosejar. Però aquí no 
s'acaba tot, i a la gent interessada 
amb el tema i que hi ha anat pot¬ 
ser val la pena recordar-li que, a 
banda del preu (entre mil i mil 
cínc-centes pessetes per dia), la 
fira té altres particularitats, com 
la que s'ha pogut veure aquest 
any, en que tota la seguretat esta¬ 
va composta de membres de la 
coneguda organització nazi i 
mafiosa "Angeles del Infiemo", 
i no tenien cap problema en pas¬ 
sejar-se pel recinte amb sama¬ 
rretes amb creus gamades o cèl- 
tiques dibuixades, o emblemes 
falangistes o de les SS a les 
jaquetes. 

Aquest any s'han tornat a repe¬ 
tir imatges com aquesta al nostre 
barri, però la veritat és que ningú 
no ha fet res per evitar-ho. 

BALANÇ DE 
LES FESTES 
ALTERNATIVES'98 

Les festes majors alternatives del 
passat mes d’agost han estat un 
combinat d’activitats lúdiques, 
culturals, gastronòmiques i reivin¬ 
dicatives al llarg de quatre dies. 
L’emplaçament físic de les festes, 
així com evidentment els seus 
continguts, han demostrat a la 
pràctica com es possible conso¬ 
lidar al carrer uns espais autònoms 
de diversió, relacions socials i 
treball col.lectiu, fora de l’ori mer- 
cantilitzat i/o dirigit institucional¬ 
ment. L’espai de Can Mantega ha 

(continua pàg.i) 



Aspecte de la catifa "nupcial" a les escales de l'església de la plaça Màlaga. 





























LA PLATAFORMA ANTIFEIXISTA CONVOCA 


EL 12 D’OCTUBRE A LES 11:30H A PL DE SANTS 


(vc de la pàg. 1) 

catòlica organitza misses 
multitudinàries. La majoria de 
politics acostumen a participar 
de tot això, i a Barcelona durant 
anys el president de la Genera¬ 
litat i l'alcalde han fet ofrenes 
florals al monument de Colón. 
Al 1987 es va instaurar com a 
Fies ta Nacional de Espana, i va 
passar a ser festiu. A Barcelo¬ 
na, els feixistes commemoren la 
data celebrant el Homenajeala 
bandera a la plaça dels Països 
Catalans. Consultant l'hemero¬ 
teca, es pot dir que l'acte es por¬ 
ta fent des del 1983, any en que 
membres del servei d'ordre es 
van estrenar agredint a un 
fotògraf del desaparescut diari 
"El Correo Catalan", moment 
on va arribar a esgrimir una pis¬ 
tola. 

PROVOCACIONS I INCIDENTS 
Amb el temps, el nombre 
d'assistents ha anat minvant de 
les 3000 persones els primers 
"homenajes", a les 600 actuals. 
Una constant que s'ha pogut 
comprobar any rera any és la 
tensió que es viu als voltants 
de la plaça; els participants 
aprofiten la concentració per a 
insultar i atemorir vianants pel 
sol fet de ser diferents d'ells. El 
punt més àlgid de la provocació 
feixista es va viure el 1991, quan 
un grup de 50 naziskins van 
apallissar salvatgement un jove 
al c/Numància(les imatges que 
van sortir als mitjans de 
comunicació van ser esfereï¬ 
dores), per després desplaçar- 


E1 passat dijous 3 de 
setembre, tres nazis del 
barri van agredir un jove 
que sortia de Can Vies. Els 
fets es produïren quan el 
noi, que marxava del Cen¬ 
tre Social a les 12 de la nit, 
va ser sorprès per l'atac de 
tres cap-rapats que, sense 
motiu, van apedregar al 
jove amb material d'obra 
d'un contenidor proper. 
Segons declaracions del 
jove agredit, és la quarta 
agressió que rep dels 
mateixos individus i sos¬ 
pita que l'estàven esperant 
a fora, doncs tenia la moto 
^aparcada. 


se al centre de la ciutat colpejant 
persones, produint destrossos a 
cotxes amb distintius catalans i 
atacant una paradeta de la CNT 
a les Rambles. La ràzzia va aca¬ 
bar amb quatre ferits d'impor¬ 
tància i un escàndol degut a la 
sospitosa passivitat de la Policia 
Nacional, que dos dies després 
va realitzar una ridícula opera¬ 
ció en detenir més de cent cap- 
rapats, la majoria d'ideologia 
esquerrana i independentista. 

LA RESPOSTA AL 12-0 

L'any següent, coincidint amb el 
Quinto Centenario, col·lectius i 
organitzacions antifeixistes van 


Si l'agressió no va tenir 
conseqüència major va ser 
perquè quan els nazis tenien 
acorralat a l'agredit, gent 
que va veure els fets acon¬ 
seguí dispersar als agres¬ 
sors. Més tard, grups de 
joves del barri, alertats per 
l'agredit, van encarar-se 
amb els nazis a Pl. de Sants 
i al llarg de la Carretera fins 
a l'alçada del c/Gaiarre. 
Aquests després d'un "inter¬ 
canvi d'impressions" van 
prometre, tot sortint corrent, 
que no tornarien a atacar a 
ningú, i sembla ser que des 
d'aquests fets les agressions 
feixistes no s'han repetit. 


convocar una manifestació con¬ 
tra la "Hispanidad", que a dife¬ 
rència d'altres vegades, no es va 
arribar a fer degut a l'accio de la 
Policia Nacional, que tenia or¬ 
dres d'impedir qualsevol tipus de 
concentració al carrer, fet que es 
va repetir el 1993. Els dos anys, 
agents antidisturbis van ocupar 
la plaça Universitat (lloc de la 
convocatòria), demanant la 
documentació i registrant a dot¬ 
zenes de persones que intentà- 
ven iniciar la marxa. Fins i tot 
es van produir càrregues per tal 
de dispersar els petits grups que 
es formàven pels voltants de la 
plaça. Davant la impossibilitat de 


L’HAMSAA RIBES 

Dins les IV Jornades Gas¬ 
tronòmiques i de Cultura Popu¬ 
lar que es vàren celebrar (mitjans 
de setembre) al barri de Roque¬ 
tes de Ribes (Garraf), es van or¬ 
ganitzar els espais alternatius. 
En aquests espais hi havia la pre¬ 
sència d'un txiringuito sota el 
nom d'HAMSA Assemblea d'oku- 
pcs. El txiringuito, com a totes 
les entitats que hi eren presents, 
va ser cedit per l'Ajuntament de 
Ribes, i s'hi va poder exposar in¬ 
formacions vàries sobre l’okupa- 
ció, així com vendre tot tipus de 
material alternatiu. El divendres 
11 de setembre, es va fer una xe¬ 
rrada sobre "espais alternatius i 
cultura popular", on es va expo¬ 
sar la problemàtica okupa (judi¬ 
cis, desallotjaments, pressió po- 
licial, etc...) i el funcionament in¬ 
tern d'un Centre Social Autoges- 
tionat (assemblea, cafeta, co- 
l.lectius, etc. . .). Ivan assistir una 
cinquantena de persones i el de¬ 
bat va ser molt fluït. 


demostrar lliurement el rebuig al 
12-0, a partir del 1994 es va de¬ 
cidir realitzar una festa antifei¬ 
xista a escassa distància de la 
plaça dels Països Catalans. Les 
Cotxeres de Sants va ser el lloc 
escollit per a donar una resposta 
més directa i festiva al Dia dc la 
Hispanidad. Durant els últims 
quatre anys pel Centre Cívic han 
passat grups de música, diables, 
titellaires, actrius de teatre i ani¬ 
madors infantils que, entre d'al¬ 
tres, han donat suport a la inici¬ 
ativa antifeixista. L'assistència, 
de 2000 a 3000 persones cada 
any, ha estat molt superior al 
Homenaje a la bandera , fet que 
ha demostrat el gran ressó de la 
festa, però que no ha estat sufi¬ 
cient per a aconseguir el propò¬ 
sit amb el que es va concebre 
inicialment: acabar amb la cele¬ 
bració feixista de la plaça dels 
Països Catalans. El primer any, 
la festa va anar acompanyada 
d'una proposta presentada al Ple 
de Districte des d'on es dema¬ 
nava la prohibició de l'acte; això 
no va servir de res, ja que el Dis¬ 
tricte es va desentendre comple¬ 
tament, responsabilitzant a Go¬ 
vernació Civil del permís. Tot 
plegat ha motivat que el present 
any col·lectius i persones de Bar¬ 
celona, amb una participació im¬ 
portant de gent del barri, convo¬ 
quin una manifestació, acompa¬ 
nyada d'una campanya informa¬ 
tiva, amb la clara intenció d'im¬ 
pedir la celebració del que con¬ 
sideren una apologia repugnant 
del feixisme. 

CASES BUIDES A 
RIERA D’ESCUDER 

Al c/Riera d'Escuder, desde fa 
anys hi ha diverses cases i pisos 
buits i abandonats, això ha pro¬ 
vocat que en els últims mesos hi 
hagués famílies que entressin en 
aquestes finques, ja que neces- 
sitàven d'una vivenda. A partir 
d'aquesta situació, el President de 
la Comissió de Festes del carrer, 
va enviar una carta a Pere Alco¬ 
ver, Regidor del Districte, quei¬ 
xant-se de que hi hagués gent que 
entrés en cases abandonades, ob¬ 
viant en tot moment quina és la 
situació personal d'aquesta gent i 
els problemes pels que estiguin 
passant. Però, el més sorprenent 
va ser la resposta del Regidor, que 
els va dir literalment "el que han 
de fer és trucar inmediatament a 
la Policia Nacional" i suposa¬ 
dament ells " s'encarregarien "de 
solucionar-ho. 



Simbologia en contra de l'ideologia nazi. S'ha pogut trobar cada 12-0 a Cotxeres. 

RESPOSTA A UNA 
AGRESSIÓ FEIXISTA 



4 DIES DE FESTA í 
REIVINDICACIÓ 

(ve <ie la pàu.l) 

permès que durant els quatre 
dies hi hagués una activitat con¬ 
tinuada, una presència constant 
de gent que, si bé és cert que 
òbviament s’anava incremen¬ 
tant a mesura que es feia de nit, 
també podia optar per partici¬ 
par en els diferents espais di¬ 
ürns de la festa: ja fossin els di¬ 
nars populars, la xerrada, ja fos 
visitant les exposicions dels 
Centres Socials okupats del ba¬ 
rri, o simplement prenent una 
clareta a la fresca, sota els ar¬ 
bres i tranquilament.Dels qua¬ 
tre dies de les festes, els dos pri¬ 
mers van ser els més tranquil. 
Es va iniciar amb un sopar 
popular i un concurs de truites, 
i més tard es van passar videos 
sobre okupació, així com per 
l’excel·lent video editat per la 
CGT sobre la Marxa Europea 
contra l’atur de l’any passat 
(per cert, molt recomanable). 
El dia va acabar amb una festa 
reggae, amb nombrosa presèn¬ 
cia de gent. Divendres va ini- 
ciar-se amb una pintada de mu¬ 
ral. Més tard van haver-hi es¬ 
pectacles (màgia, teatre, per- 
formances). Finalment, la nit 
començà amb els concerts dels 
grups del barri Ràbia Positiva, 
HOW y DJVU. Malgrat la qua¬ 
litat dels grups, va ser una pena 
els problemes de so, així com 
de puntualitat per part dels 
organitzadors, que van fer que 
algunes actuacions no sonessin 
com haurien d’haver sonat. Per 
la tarda va fer-se una interes¬ 
sant xerrada sobre presons, en¬ 
teses aquestes com a instru¬ 
ments estatals de repressió dels 
moviments socials i dels intents 
(col·lectius o individuals) d’a¬ 
cabar amb la injusta distribució 
de la riquesa. Finalment va tan¬ 
car la jornada un correfoc i un 
concert de música amb molt de 
ritme. 


ELS COMPTES DE LES FESTES M AJORS ALTERNATIVES 1998 

DESPESES 


material manteniment: 
papereria 
ferreteria 
drogueria 

21.154ptes 


gel 


20.000ptes 


transport furgoneta 

20.200ptes 

beguda barra 

988.369ptes 

comisió cuina 

40.169ptes 

licors barra 24.706ptes 
rom cremat 11.080ptes 

distri (recull burxa's) 

6.000ptes 


Aquestes dades sobre els comptes de les Festes Majors Alternatiscs ens les 
ha facilitat l'Assemblea de Jos es del barri, per què tothom pugui saber com 
van anar econòmicament les festes. Els beneficis seran gestionats per 
l'Assemblea, que decidirà cn quins projectes vol.dedicar aquests diners. 


INGRESSOS 


SALDO 



tarda d'espectacles 

23.000ptes 


barra dimecres 26 

323.500ptes 


correfoc 50.000ptes 

equip de sò 120.000ptes 

grups de música 

185.000ptes 

escenari 50.000ptes 


barra dijous 27 

222.000ptes 

barra divendres 28 

592.000ptes 

barra dissabte 29 

827.315ptes 


TOTAL 1.559.688ptes 


TOTAL 1.954.815ptes 


405.127ptes 


ALTRES INFORMACIONS 


LA DIADA DE L'li DE SETEMBRE 


Un altre cop com cada onze de 
setembre els actes hipòcrites de 
les institucions van acaparar 
l'atenció dels mitjans de 
comunicació. Però no només 
les institucions van col.laborar 
amb la diada, ja que el fossar 
de les moreres es va omplir de 
paredetes de diferents col·lec¬ 
tius mentre que les mateixes or- 
ganitzacions, que havien 


convocat la manifestació de la 
tarda, realitzàven diferents mi- 
tings. A la tarda, un cop finalit¬ 
zada la manifestació es produï¬ 
ren alguns disturbis pel centre 
de Barcelona on la policia detin¬ 
gué a sis persones, que van que¬ 
dar en llibertat el dia següent. 
La mateix nit, un còctel molo- 
tov fou llençat a la façana de la 
seu central del PP al c/Urgell. 


MÀFIA ANTI-OKUPA 

El passat 28 d'agost, la casa 
okupada situada al c/Laforja n°5 
del barri de Gràcia, era assaltada i 
destrossada per un grup de mat- 
xaques contractats pel propietari 
de la finca, és el segón cas similar 
després de l'enderroc de Can War- 
mi al barri del Guinardó el passat 
Juliol, i podria tractar-se d'accions 
planificades mafíosament entre 
policia, propietaris i constructores 
interessades en especular. 


V TROBADA CONTRA 

EL NEOLIBERALISME 

Del 10 al 13 de setembre, s'ha 
celebrat la 1 "Trobada contra el 
Neoliberalisme a Catalunya, on 
prop d'un centenar de persones 
de diversos col·lectius de tot Ca¬ 
talunya han debatut en diferents 
meses temàtiques com lluitar 
contra el Neoliberalisme. També 
s'ha parlat de com extructurar 
la idea de Xarxa de Resistències 
que ja va surgir a l'Encuentro In- 
terContinental de l'estiu passat/ 
















